તાજેતરમાં જેમાં મોટું કરેક્શન આવ્યું છે તેવા શેરોમાં સારું કમબેક જોવા મળ્યું હતું. દીવાન હાઉસિંગ ફાઈનાન્સ 16 ટકા ઉછળી ગયો હતો. શ્રીરામ ટ્રાન્સપોર્ટ ફાઈનાન્સ 13 ટકા, બજાજ ફાઈનાન્સ 10 ટકા અને બજાજ ફિનસર્વ 10 ટકા ઉછળી ગયા હતા. સરકાર પેટ્રોલ અને ડીઝલની જેમ એવિએશન ટર્બાઈન ફ્યૂઅલ(ATF) એટલે કે જેટ ફ્યૂઅલમાં પણ એક્સાઈઝ ડ્યૂટી ઘટાડશે તેવા અહેવાલોને પગલે એવિએશન સ્ટોક્સમાં પણ જોરદાર લેવાલી જોવા મળી હતી. જેટ એરવેઝ, સ્પાઈસ જેટ અને ઈન્ટરગ્લોબ એવિએશન(ઈન્ડિગો) જેવા શેરો 7 ટકાથી વધુ ઉછળી ગયા હતા.